[image: image1.wmf]Μώμος 

ο Πατρεύς

[image: image2.emf]
[image: image3.wmf]Μώμος 

ο Πατρεύς


[image: image4.emf]
ΠΡΟΚΗΡΥΞΗ 
3ο Πανελλήνιο Φεστιβάλ Σάτιρας 
Ερασιτεχνικών Θιάσων
Πάτρα 28-29-30 Ιανουαρίου 2011

  Φίλοι Ευρωπαίοι (λέμε τώρα) ερασιτέχνες… 

Ευρισκόμενοι υπό καθεστώς επιτήρησης ένεκα δημοσίου χρέους είμεθα αναγκασμένοι να εφαρμόσουμε πιστά  όρντινο εκ της Εσπερίας. Καλούμε λοιπόν κάθε ερασιτεχνική ομάδα, που δραστηριοποιείται στα όρια του Καποδίστρια, του Καλλικράτη & του Ντομινίκ Στρος Καν, να καταθέσει   μνημόνιο σατιρικό, 10λέπτου διαρκείας, χορηγούμενο παρεντερικώς ή και υπογλωσσίως σε μανιοκαταθλιπτικούς θεατές. Είναι η 3η φορά που, το Πανελλήνιο Φεστιβάλ Σάτιρας Ερασιτεχνικών Θιάσων «Μώμος ο Πατρεύς» θα συνδράμει την πατρίδα, σε χαλεπούς καιρούς με στόχο τη παλινόρθωση του γέλιου και του καλαμπουρίου. Κάθε χαμόγελο από τούδε –αποφασίσαμε και ψηφίσαμε- θα φορολογείται  με συντελεστή ΦΠΑ 23% για την αποκατάσταση των απόρων θυγατέρων του βασιλιά Καρνάβαλου. 
Το Ερασιτεχνικό Σχήμα Πάτρας «Ρεφενέ» και οι συναρμόδιοι φορείς εγγυώνται την έξοδο από τη κρίση, πριν τον Φεβρουάριο του 2011. Είμεθα αποφασισμένοι να πατάξουμε τη παραοικονομία, τη διαπλοκή, την ευνοιοκρατία και τη γαρδούμπα λαδορίγανη. Τέλος πληροφορούμε το πανελλήνιο πως,  το πρώτο υπουργικό συμβούλιο, μετά τον ανασχηματισμό, θα συνεδριάσει στη Πάτρα 29/01/2011, τιμής ένεκεν και θα ‘χουμε τεντούρα και λουκουμάκι. 

ΠΕΡΙΓΡΑΦΗ ΤΟΥ ΦΕΣΤΙΒΑΛ 

Το Φεστιβάλ αποτελείται από τις εξής βασικές ενότητες: 
Α. Τιμητικό αφιέρωμα στην σάτιρα (1η ημέρα)
· Παρουσίαση αφιερώματος στην σάτιρα και τους ανθρώπους που την υπηρέτησαν από προσκεκλημένες ερασιτεχνικές ομάδες, συνδυάζοντας σύντομη ομιλία και θεατρική παράσταση. 
· Παρουσίαση (ενδεχομένως) σατιρικού δρώμενου που σχετίζεται με αποκριάτικα έθιμα της παράδοσης μας, με τη φροντίδα προσκεκλημένων ερασιτεχνικών ομάδων.
Β. Διαγωνιστικό Μέρος: Παράσταση «Μώμος» (2η ημέρα)
· Παρουσίαση, ως ενιαίας παράστασης, των 10 σατιρικών  δρώμενων που προκρίθηκαν να διαγωνιστούν στην Πάτρα, σε συνδυασμό με σατιρικές «γέφυρες» και χορευτικά ιντερμέδια (φροντίδα της διοργάνωσης). 
· Απονομή Βραβείων – Χορός 
ΣΥΜΜΕΤΟΧΕΣ – ΠΡΟΚΡΙΜΑΤΙΚΗ ΔΙΑΔΙΚΑΣΙΑ

· Δικαίωμα συμμετοχής έχουν όλες οι ερασιτεχνικές θεατρικές ομάδες που  δραστηριοποιούνται στην Ελλάδα. 
· Κάθε ομάδα μπορεί να θέσει υποψηφιότητα, καταθέτοντας ένα (και μόνο) βιντεοσκοπημένο θεατρικό δρώμενο ελεύθερης θεματολογίας διάρκειας 1-10 λεπτών, με την συμμετοχή 1-5 ηθοποιών. 

· Τα δρώμενα οφείλουν να είναι σατιρικού χαρακτήρα, βασισμένα είτε σε πρωτότυπα κείμενα, είτε σε κείμενα γνωστών συγγραφέων ή ακόμη και σε αποσπάσματα θεατρικών έργων γνωστού ρεπερτορίου. Δείγματος χάριν, ένα σατιρικό «κομμάτι» παράστασης, που παίξατε στο παρελθόν και την είχατε βιντεοσκοπήσει. Παρακαλούμε να προσέξτε ιδιαίτερα την ποιότητα του ήχου. Ο λόγος πρέπει ν’ ακούγεται καθαρά στο video.  
· Κάθε δρώμενο μπορεί να έχει μουσική επένδυση (πρωτότυπη / γνωστή) ή να περιέχει σατιρικό τραγούδι (πρωτότυπο / γνωστό, ζωντανό / ηχογραφημένο, ή ακόμη τραγούδι με αλλαγμένους στίχους). 
· Οι ηθοποιοί που θα ενσαρκώσουν το δρώμενο πρέπει βέβαια, να είναι ερασιτέχνες. Ομοίως και οι συντελεστές (εκτός του συγγραφέα ή του μουσικοσυνθέτη… σε περίπτωση που επιλέξετε γνωστά κείμενα ή συνθέσεις) 
· Υπέρβαση του χρονικού ορίου -για προφανείς λόγους- επισύρει τον κίνδυνο αποκλεισμού (είτε από την τελική φάση, αν συμβεί στα προκριματικά, είτε από τα βραβεία, αν συμβεί στη παράσταση)
Ο φάκελος υποψηφιότητας πρέπει να περιλαμβάνει:

· Ένα  βιντεοσκοπημένο σατιρικό δρώμενο, γραμμένο σε dvd (δύο αντίτυπα) 

· Συνοπτικό ιστορικό της ομάδας & λίγα λόγια για το δρώμενο  (αρχείο Wοrd)
· Κατάλογο ηθοποιών και συντελεστών που συνέβαλαν στο δρώμενο (αρχείο Wοrd)
· Φωτογραφίες (2-3) του δρώμενου, σε ηλεκτρονική μορφή και δημοσιεύσιμες (αρχεία JPG) 
· Ταχυδρ. διεύθυνση, τηλέφωνο, fax και διεύθυνση ηλεκτρονικού ταχυδρομείου (e-mail)
ΕΠΙΚΟΙΝΩΝΙΑ 

Κάθε ερασιτεχνική ομάδα μπορεί να στείλει την υποψηφιότητα της -με συστημένο φάκελο- στη διεύθυνση: 
ΤΘ 3078 Υπ’ όψιν Γεωργακάκη Γιάννη ΤΚ 26005 Ταχυδρομείο Γούναρη Πατρών 

από τις 15/11/2010 μέχρι τις 07/12/2010 (Προσοχή η αποστολή να είναι μέσω -και μόνο- ΕΛΤΑ) 
Καλλιτεχνικός Υπέυθυνος: Γεωργακάκης Γιάννης 2610-221429   
Οργάνωση: Αλανιάδη Μαρία 6942-012292  fax: 2610-362134                         
Email: refenedes@gmail.com Ιστοσελίδα www.refenepatras.gr
ΠΑΡΑΚΛΗΣΗ: Επιβεβαιώστε τη λήψη της προκήρυξης και στείλτε μας -αν δεν το έχετε κάνει-                    την διεύθυνση σας (ταχυδρομική & e-mail) για να σας ενημερώνουμε έγκαιρα και σωστά
ΕΠΙΤΡΟΠΕΣ

ΠΡΟΚΡΙΜΑΤΙΚΗΣ ΦΑΣΗΣ 
Η Επιτροπή Επιλογής της προκριματικής φάσης επιλέγει με βάση τα απεσταλμένα dvd, τις 10 επικρατέστερες υποψηφιότητες που θα διαγωνιστούν στην τελική φάση. Αποτελείται από:
· έναν εκπρόσωπο του ΔΗΠΕΘΕ Πάτρας (ο σκηνοθέτης του Φεστιβάλ)
· έναν εκπρόσωπο του Πατρινού Καρναβαλιού (Καλλιτεχνικός Διευθυντής)
· έναν εκπρόσωπο της ένωσης Τοπικού Τύπου (δημοσιογράφος)
· έναν εκπρόσωπο της Ένωσης Θεατρολόγων 
· έναν εκπρόσωπο του Ερασιτεχνικού Σχήματος Πάτρας «Ρεφενέ».
Τα αποτελέσματα της προκριματικής φάσης θα ανακοινωθούν στις ενδιαφερόμενες ομάδες στο τέλος του 2010 και θα αναρτηθούν στην ιστοσελίδα του «Ρεφενέ». Οι  10 επιλεγμένοι θίασοι θα ταξιδέψουν στην Πάτρα όπου θα παρουσιάσουν τα δρώμενά τους, ενώπιον κοινού και επιτροπής, διεκδικώντας τα βραβεία του «Μώμου-2011»
ΤΕΛΙΚΗΣ ΦΑΣΗΣ 

Η Κριτική Επιτροπή της τελικής φάσης παρακολουθεί την σπονδυλωτή παράσταση των δεκαλέπτων και συνεδριάζει μετά το τέλος της . Αποτελείται από:

· έναν εκπρόσωπο της Ε.Ε.Θ.Σ.Μ με εξειδίκευση στο κείμενο 
· έναν εκπρόσωπο της Ε.Ε.Θ.Σ.Μ με εξειδίκευση στη μουσική
· έναν ενδυματολόγο 
· έναν ηθοποιό  
· τον καλλιτεχνικό διευθυντή του ΔΗ.ΠΕ.ΘΕ. Πάτρας (ή εκπρόσωπο του).
ΒΡΑΒΕΙΑ

Τα  εννέα (9) βραβεία της τελικής φάσης είναι τα ακόλουθα: 
· Πρωτότυπου Σατιρικού Κειμένου & Επιλεγμένου Σατιρικού Κειμένου (1+1)
· Πρωτότυπου Σατιρικού Τραγουδιού  & Διασκευασμένου Σατιρικού Τραγουδιού (1+1)
· Ανδρικού ρόλου & Γυναικείου ρόλου (1+1)
· Κοστουμιών (1)
· Κοινού (1) 
· Καλύτερου σατιρικού δεκαλέπτου (1).
· Όλα τα βραβεία συνοδεύονται από αναμνηστικά διπλώματα & αγαλματίδια και δεν είναι χρηματικά.
· Στη διακριτική ευχέρεια της Κριτικής Επιτροπής είναι να απονέμει επαίνους ή ειδικές βραβεύσεις. 
· Το βραβείο «Κοινού» προκύπτει δια ψηφοφορίας, από τους θεατές της παράστασης και δεν αφορά βεβαίως, διαγωνιζόμενους θιάσους από τη Πάτρα.
ΠΡΟΓΡΑΜΜΑ ΤΗΣ ΔΙΟΡΓΑΝΩΣΗΣ 

Παρασκευή 28/01/2010
Άφιξη των ομάδων στη Πάτρα

14:00 Πρόβα ομάδων «Τιμητικού Αφιερώματος»

21:00 Παρουσίαση «Τιμητικού Αφιερώματος» 

23:30 Δείπνο παραδοσιακό
Σάββατο 29/01/2010  
12:00 Γενική Πρόβα των διαγωνιζομένων ομάδων 

19:00 Παράσταση «Μώμος» 

23:00 Δείπνο - Απονομή Βραβείων – Αποκριάτικος Χορός 

Κυριακή 30/01/2010
10:00 Ξενάγηση στην πόλη
ΔΙΟΡΓΑΝΩΣΗ

.
Το Φεστιβάλ (συν)διοργανώνουν ο Δήμος Πατρέων - Αντιδημαρχία Πολιτισμού, η ΚΔΕΠΑΚ, το Δημοτικό Περιφερειακό Θέατρο Πάτρας (ΔΗΠΕΘΕ) και το Ερασιτεχνικό Σχήμα Πάτρας «Ρεφενέ». Επίσης τελεί υπό την αιγίδα της Εταιρείας Ελλήνων Θεατρικών Συγγραφέων και Μουσικοσυνθετών (Ε.Ε.Θ.Σ.Μ).

ΠΑΡΟΧΕΣ ΤΗΣ ΔΙΟΡΓΑΝΩΣΗΣ
.
· ΦΙΛΟΞΕΝΙΑ 
Για τους 1-5 ηθοποιούς (μόνο) που συμμετέχουν στο 10λεπτο  προβλέπεται κάλυψη εξόδων για: 


α. Διαμονή (με πρωινό) σε ξενοδοχείο, για δύο ημέρες (Πα & Σαβ) 


β. Ένα δείπνο δωρεάν (Σάββατο 29/1/2010 το βράδυ) 


γ. Αποζημίωση μέρους (στοχεύοντας στην κάλυψη τουλάχιστον του μισού) από το ποσό που ξοδεύτηκε για τη μετακίνηση των ηθοποιών, αφού έχει προηγηθεί η ανάλογη συνεννόηση για το μέσον που επιλέγεται, πχ όχι αεροπλάνο, ή πλοία με καμπίνες κλπ. 
Οι συντελεστές και οι συνοδοί των ομάδων, προσέρχονται και παραμένουν με δικά τους έξοδα. 
Η γραμματεία του φεστιβάλ αναλαμβάνει τις κρατήσεις δωματίων που θα δηλωθούν έως 14/01/2011. Οποιαδήποτε αλλαγή ή συμπλήρωση προκύψει μετά την προκαθορισμένη ημερομηνία, τακτοποιείται με ευθύνη της ομάδας και ανεξάρτητα των κρατήσεων της διοργάνωσης. 
· ΠΑΡΑΣΤΑΣΗ 

Η διοργάνωση του Φεστιβάλ αναλαμβάνει επίσης:

α. Τη σκηνοθεσία σύνδεσης των 10λέπτων.

β. Τη δημιουργία σκηνικού χώρου της παράστασης και την εύρεση ογκωδών αντικειμένων που δύσκολα μεταφέρονται. Οι ομάδες φέρνουν μαζί τους μόνο κοστούμια, υλικά μακιγιάζ και μικρά σκηνικά σκεύη.

γ. Την εγκατάσταση φώτων και ηχητικών που θα χρειαστούν. 

δ. Τη δωρεάν διάθεση έντυπου (προγράμματος) και αναμνηστικών. 

ΣΥΝΤΟΜΗ ΑΝΑΦΟΡΑ στον «ΜΩΜΟ-2010» 

   Η κριτική επιτροπή «ΜΩΜΟΥ ΤΟΥ ΠΑΤΡΕΑ-2010», (Χουτζούμης Πέτρος- συγγραφέας &μέλος της Ε.Ε.Θ.Σ., Αναστασία Κουμίδου  -Σκηνοθέτιδα, Γιάννης Βόγλης-Καλλιτεχνικός διευθυντής του ΔΗ.ΠΕ.ΘΕ. Πάτρας,    Κωνσταντίνος Λιάκουρης- Μουσικοσυνθέτης & μέλος της Ε.Ε.Θ.Σ., Αναστασία Αρσένη -Σκηνογράφος-Ενδυματολόγος)  ενθουσιασμένη με  την ιδέα της διοργάνωσης, υπογράμμισε τον σατιρικό χαρακτήρα που οφείλουν να έχουν τα θεατρικά δρώμενα και ξεχώρισε όσα από αυτά ήταν πρωτότυπα.  Αυτό δεν σημαίνει πως κείμενα γνωστών συγγραφέων αποκλείονται του διαγωνισμού. Απλά η φρεσκογραμμένη και επίκαιρη σάτιρα πάντα θα ‘χει τη νοστιμάδα της. Παραθέτουμε λοιπόν την τελική 10άδα του «ΜΩΜΟΥ-2010» και τις διακρίσεις όπως απονεμήθηκαν, για να βγάλετε τα δικά σας συμπεράσματα. Σημειωτέον ότι, τα 10λεπτα υπ’ αριθμ. 2,5,6,7,8,9,10 συμμετείχαν στους προκριματικούς ως βιντεοσκοπημένα «κομμάτια» παλαιότερων παραστάσεων των αντίστοιχων ομάδων και επαναλήφθηκαν φυσικά- ζωντανά- την βραδιά του «Μώμου».  

Η τελική  10άδα  & οι διακρίσεις «ΜΩΜΟΥ ΤΟΥ ΠΑΤΡΕΑ- 2010» (με σειρά εμφάνισης)

1. "ΘΕΑΤΡΙΚΗ ΟΜΑΔΑ ΛΕΡΟΥ (1982)"   "Η γειτονιά του Τσέχωφ/Τσιμπάει,τσιμπάει" (Ν. Περγιάλη)

2.  ΘΕΑΤΡΙΚΟ ΕΡΓΑΣΤΗΡΙ “ΘΕΣΠΙΣ” ΔΗΜΟΥ ΚΕΡΑΤΕΑΣ "Σκουπίδια" / Η μάνα (Γ. Ξανθούλη)
Βραβείο  ΕΠΙΛΟΓΗΣ ΣΑΤΙΡΙΚΟΥ ΚΕΙΜΕΝΟΥ, ΓΥΝΑΙΚΕΙΟΥ ΡΟΛΟΥ, ΚΟΙΝΟΥ

     Έπαινος ΚΑΛΥΤΕΡΟΥ ΔΕΚΑΛΕΠΤΟΥ

3.  ΘΕΑΤΡΙΚΗ ΟΜΑΔΑ "ΟΝΕΙΡΟΚΥΚΛΟΙ" ΒΥΡΩΝΑ ΑΤΤΙΚΗΣ "Je t'aime" (Η. Φλωράκη) Πρωτότυπο 
Βραβείο ΠΡΩΤΟΤΥΠΟΥ ΣΑΤΙΡΙΚΟΥ ΚΕΙΜΕΝΟΥ  Έπαινος ΓΥΝΑΙΚΕΙΟΥ ΡΟΛΟΥ
4. "ΘΕΑΤΡΙΚΗ ΟΜΑΔΑ ΣΑΜΟΥ"   "Μονόλογος" (Γ. Σκούρτη)  Βραβείο ΑΝΔΡΙΚΟΥ  ΡΟΛΟΥ
Έπαινος ΚΑΛΥΤΕΡΟΥ ΔΕΚΑΛΕΠΤΟΥ, ΕΠΙΛΕΓΜΕΝΟΥ ΣΑΤΙΡΙΚΟΥ ΚΕΙΜΕΝΟΥ, ΑΝΔΡΙΚΟΥ ΡΟΛΟΥ 

5. ΘΕΑΤΡΙΚΟ ΕΡΓΑΣΤΗΡΙ "ΖΩ" ΠΝ. ΚΕΝΤΡΟΥ ΔΗΜΟΥ ΖΩΓΡΑΦΟΥ 
"Ο νέος νόμος" (Β. Πανταζή) Πρωτότυπο  Έπαινος, ΠΡΩΤΟΤΥΠΟΥ ΣΑΤΙΡΙΚΟΥ ΚΕΙΜΕΝΟΥ
6. "ΤΡΙΦΥΛΛΙΑΚΟ ΕΡΑΣΙΤΕΧΝΙΚΟ ΘΕΑΤΡΟ" "Φαύστα" /Πρόταση γάμου (Μπόστ)
Βραβείο ΚΑΛΥΤΕΡΟΥ ΣΑΤΙΡΙΚΟΥ ΔΕΚΑΛΕΠΤΟΥ
Έπαινος  ΑΝΔΡΙΚΟΥ  ΡΟΛΟΥ , ΕΠΙΛΕΓΜΕΝΟΥ ΣΑΤΙΡΙΚΟΥ ΚΕΙΜΕΝΟΥ, ΕΝΔΥΜΑΤΟΛΟΓΙΑΣ
7. "ΚΑΡΝΑΒΑΛΙΚΟ ΚΟΜΙΤΑΤΟ ΠΑΤΡΑΣ"  "Τηλέφωνα" (Κ. Μάγνη) Πρωτότυπο
Έπαινος, ΠΡΩΤΟΤΥΠΟΥ ΣΑΤΙΡΙΚΟΥ ΚΕΙΜΕΝΟΥ
8. "ΘΕΑΤΡΙΚΗ ΟΜΑΔΑ ΤΡΙΠΟΛΗΣ" "Ο βλαχοδήμαρχος" & "Εντατικοποίηση" (Γ. Δάλκου) Πρωτότυπο 
Βραβείο ΑΝΔΡΙΚΟΥ  ΡΟΛΟΥ, ΔΙΑΣΚΕΥΑΣΜΕΝΟΥ ΣΑΤΙΡΙΚΟΥ ΤΡΑΓΟΥΔΙΟΥ 
Έπαινος  ΑΝΔΡΙΚΟΥ  ΡΟΛΟΥ, ΠΡΩΤΟΤΥΠΟΥ ΣΑΤΙΡΙΚΟΥ ΚΕΙΜΕΝΟΥ
9. ΚΟΡΙΝΘΙΑΚΟ ΘΕΑΤΡΟ "ΒΑΣΙΛΗΣ ΡΩΤΑΣ" "Δον Κιχώτης & ανεμόμυλοι" (Μ. Θερβάντες)
Βραβείο ΕΝΔΥΜΑΤΟΛΟΓΙΑΣ
10. "ΕΞΩΡΑΪΣΤΙΚΟΣ ΠΟΛΙΤ. ΣΥΛΛΟΓΟΣ  ΓΑΛΗΣΣΑ ΣΥΡΟΥ" "Το φιόρο του Λεβάντε" (Γ. Ξενόπουλου)
Βραβείο ΑΝΔΡΙΚΟΥ  ΡΟΛΟΥ 
Δείτε  ενημερωτικό βίντεο στη διεύθυνση:  http://www.youtube.com/watch?v=ViS-eHrH1TU
ΚΑΛΗ ΑΝΤΑΜΩΣΗ 

